הרב **יונתן בנימין מרקוביץ'** (נולד ב-21 באוקטובר 1967, אוז'הורוד, ברית המועצות) הוא רבהּ הראשי של קייב, שליח חב"ד הראשי בעיר ורב בתי הסוהר של אוקראינה.

ביוגרפיה
--------

נולד בשנת 1967 באוז'הורוד שבאוקראינה, לבית רבני כשסבו מצד אמו (הרב יחזקאל פייבל אוסטרייכר) שימש כרב ושוחט בעיר.

כשהיה בן 3 עלה לארץ עם משפחתו. בילדותו למד בתלמוד תורה ובישיבת חב"ד בקריית גת. לאחר מכן המשיך את לימודיו בישיבת כפר גנים אצל הרב צוקר.

בשנת 1985 התגייס לשירות קרבי בחיל האוויר, שירת 12 שנה כאיש צוות אוויר והשתחרר מצה"ל בדרגת רב-סרן.

הרב מרקוביץ' הוסמך לרבנות על ידי הרב עובדיה יוסף, הרבנות הצבאית הראשית, הרב אליהו אברג'ל וכן בידי כמה מראשי רבני חב"ד: רב העיר צפת הרב לוי ביסטריצקי, הרב יצחק יהודה ירוסלבסקי ועוד.

במקביל ללימודיו התורניים, הוא בעל תואר ראשון במדעי המחשב מהטכניון בחיפה ותואר שני בחינוך מהאוניברסיטה העברית בירושלים.

### רב העיר קייב

בשנת 2000 עבר יחד עם משפחתו לקייב (בירת אוקראינה) ויחד עם זוגתו החלו להקים מוסדות חינוך ולקיים אירועים לקהילה היהודית.

לאחר שהוצע לו לכהן כרבה הראשי של העיר קייב ושליחה הראשי של תנועת חב"ד, פיתח יחד עם רעייתו את הקהילה והיא מונה בית חב"ד, גן ילדים ובית ספר פרטי יהודי (פרלינה) ברמה גבוהה, וגן ילדים פרטי לילדים בעלי מוגבלויות הפונה לכלל אוכלוסיית העיר יהודים ושאינם יהודים (היחיד מסוגו בברית המועצות לשעבר), מערכת כשרות, תוכניות לצעירים בהם מעורבים מאות צעירים, בית חב"ד לישראלים ומערך סיוע של פעילויות, מזון ותרופות לאלפי קשישים ונזקקים. בתחילת 2023 מונה באופן רשמי לכהן כרב בתי הסוהר של כל אוקראינה. 

במרץ 2020 תמך בצעדי ההסגר שננקטו באוקראינה מפני מגפת הקורונה והשמיע את דעתו בערוצי טלוויזיה במדינה.

### מלחמת אוקראינה-רוסיה

מעט לאחר פרוץ המלחמה באוקראינה, חולץ הרב מרקוביץ יחד עם בני משפחתו על ידי השירות החשאי האוקראיני אל מחוץ למדינה. מישראל, הם סייעו לבני הקהילה שנותרו מאחור ולאחר שבועיים חזר הרב מרקוביץ לקייב. במהלך המלחמה הוא עסק רבות בפעילות המוניטרית לקהילה היהודית ולכלל תושבי קייב.

בחורף 2023, שהיה חורף ללא חשמל וחימום בקייב וברחבי אוקראינה, הוציא הרב מרקוביץ מאות קשישים מקייב למקלט זמני בקהילה היהודית בפולין. בנוסף במהלך המלחמה סייע הרב מרקוביץ בפעילות דיפלומטית לא רשמית במדינות מערביות לטובת המשך תמיכה ואספקת ציוד לאוקראינה. 

על פעילותו קיבל הרב מרקוביץ בין השאר תעודת כבוד מראש מנהלת המודיעין במשרד ההגנה האוקראיני בריגדיר גנרל קירילו בודאנוב, ממפקדי הצבא, מראש שירות הביטחון האוקראיני ומדליות מגופי ביטחון אוקראינים נוספים.

עם פרוץ מלחמת 'חרבות ברזל', סייע הרב מרקוביץ לבעלי אזרחות אוקראינית ששהו באיזורי הלחימה, דבר צויין בנאום של נשיא אוקראינה ולודימיר זלנסקי.

משפחתו
------

נשוי לרבנית אלקע אינה מרקוביץ', שמנהלת את רשת המוסדות אור אבנר בקייב שהוקמה בעזרת לב לבייב. הרשת כוללת גני ילדים ובתי ספר. בנוסף, הקימה גן לילדים עם אוטיזם.

לרב ולרבנית מרקוביץ' שבעה ילדים.

הוקרה
-----

* אות כבוד מהאיחוד האירופאי.
* בשנת 2018 קיבל את מדליית הכבוד מטעם לשכת עורכי הדין האוקראיני (איגוד המאחד בתוכו כ-35 אלף עורכי דין באוקראינה).
* ב-21 באוגוסט 2020 קיבל את העיטור הנשיאותי הגבוה ביותר באוקראינה, בנימוק כי "במהלך עשרים שנות פעילותו הציבורית באוקראינה תרם תרומה ניכרת לרווחת כלל תושבי אוקראינה, יהודים ושאינם יהודים כאחד".
* בספטמבר באותה השנה הפך לאיש דת הראשון באוקראינה שקיבל את מדליית הפרלמנט האוקראיני.

הערות שוליים
------------

1. ↑  חב"ד-ליובאוויטש מקייב
2. 1 2 3  #האנשים שלנו\_2017
3. ↑  עוזי ברוך – ערוץ 7 ,"גם במרצ אהבו את תורתו של הרב צוקר", 16 ביולי 2010
4. ↑  הרב קייב זוכה בתואר דיפלומטי של כבוד
5. ↑  ראש עיריית קייב מציין את יום הולדתו של הרבי; מקבל מצה
6. ↑  קייב שליח מלווה את ראש הממשלה לישראל
7. ↑  שמחת סוכוס הובא ליהודי קייב
8. ↑  יקי אדמקר, מהומות בקייב: החתונה החרדית עוברת לישראל, 29 בינואר 2014
9. ↑  במעמד שלוחים ונציגי ממשל: בר מצווה לבן השליח בקייב
10. ↑  פורים נחגג בקייב, בירת אוקראינה, 25 במרץ 2019
11. ↑  חנוכה חגיגי בקייב, 10 בדצמבר 2018
12. ↑  ראש העיר קייב בהדלקה המרכזית של חב"ד בעיר
13. ↑  ארסן אבקוב נפגש עם הרב הראשי לקייב, 07.05.2018
14. ↑  הרב הראשי
15. ↑  חב"ד ליובאוויטש קייב בפייסבוק
16. ↑  חב"ד-ליובאוויטש קייב
17. ↑  "Ukraine appoints official rabbi for Jewish inmates in its 171 prisons". *The Jerusalem Post | JPost.com* (באנגלית אמריקאית). נבדק ב-2023-02-27.
18. ↑  חנן גרינווד, כך חילץ השירות החשאי האוקראיני את הרב הראשי של קייב, באתר ישראל היום
19. ↑  איתמר אייכנר, תחת הפגזות, בקור מקפיא: קשישים יהודים חולצו מקייב, באתר Ynet
20. ↑  איציק ברנדוויין, השר הבריטי הבטיח לרבה של קייב: "העזרה לא תיפסק", באתר ערוץ 7, ‏13.09.22
21. ↑  Володимир Зеленський, Personally thank to Rabbi Jonathan Markovitch, Facebook
22. ↑  פתיחת קונסוליית ישראל
23. ↑  בית ספר יהודי "חב"ד-אור אבנר"
24. ↑  מתחם החינוך התיכון אור-אבנר
25. ↑  בית הספר התיכון היהודי אבנר על שם לוי יצחק שניאורסון
26. ↑  קריבי רי הבית הספר היהודי
27. ↑  בית ספר יהודי № 144 בעיר דנפר
28. ↑  בית הספר התיכון היהודי אבנר מס '170
29. ↑  יצירת גן ילדים "ילד עם עתיד"
30. ↑  הרבנית בקווי החזית: אלקה מרקוביץ 'בקייב, 20 במרץ 2014
31. ↑  גזירת נשיא אוקראינה 3335/2020 על הענקת פרסי מדינה של אוקראינה לרגל יום העצמאות של אוקראינה
32. ↑  יוסף יאק, עיתונות ישראלית על הפרס, 09.09.2020